Vrou verkrag, dogter ontvoerŉ Vrou is voor haar 2-jarige dogtertjie verkrag in Orange Farm, suid van Johannesburg. ŉ Polisiewoordvoerder, kapt. Johannes Motsiri, sê drie mans het vroeg Sondagoggend by die vrou se huis ingebreek en haar verkrag terwyl die kind langs haar op die bed gelê het. Hy sê die inbrekers het nadat hulle die vrou verkrag het met haar 2-jarige dogtertjie gevlug. Motsiri sê die vrou het nie die drie mans geken nie. Die dogtertjie is later deur lede van die gemeenskap in ŉ straat naby die huis gevind. Die gemeenskap het die kind na ŉ nabygeleë geneem waarna sy na ŉ hospitaal geneem is vir roetine ondersoek. Die polisie ondersoek ŉ saak van verkragting en ontvoering.